google/wiki40b huggingface dataset:
Μέλος του Κοινοβουλίου (Ράτζια Σαμπχά)

Ένα Μέλος του Κοινοβουλίου της Ράτζια Σαμπχά είναι ο εκπρόσωπος μιας Ινδικής πολιτείας στην άνω βουλή του Κοινοβουλίου της Ινδίας (Ράτζια Σαμπχά). Οι βουλευτές της Ράτζια Σαμπχά εκλέγονται από το εκλογικό κολέγιο των εκλεγμένων μελών της Κρατικής Συνέλευσης με το σύστημα της αναλογικής εκπροσώπησης από ένα ενιαία κινητή ψηφοφορία. Το κοινοβούλιο της Ινδίας είναι διθάλαμο: αποτελείται από τη Ράτζια Σαμπχά (Άνω βουλή, δηλαδή του Συμβούλιο των Πολιτειών) και η Λοκ Σαμπχά (Κάτω βουλή,  δηλαδή ο Οίκος του Λαού). Ο συνολικός αριθμός των μελών της Ράτζια Σαμπχά είναι μικρότερος από τη Λοκ Σαμπχά και έχουν πιο περιορισμένη εξουσία από τη κάτω βουλή (Λοκ Σαμπχά). Σε Αντίθεση με την ένταξη στη Λοκ Σαμπχά, η συμμετοχή στη Ράτζια Σαμπχά είναι μόνιμη για περίοδο έξι ετών και δεν μπορεί να διαλυθεί ανά πάσα στιγμή.

Θητεία

Σε αντίθεση με την ένταξη στη Λοκ Σαμπχά, η συμμετοχή στη Ράτζια Σαμπχά είναι μόνιμη και διαρκεί για μια περίοδο έξι ετών. Επίσης δεν μπορεί να διαλυθεί ανά πάσα στιγμή.
Τσεράγκι Παχάρ

Το Τσεράγκι Παχάρ είναι πολιτιστικό και ιστορικό μέρος που βρίσκεται στο Τσιταγκόνγκ του Μπαγκλαντές. Οι περισσότερες από τις πολιτιστικές δραστηριότητες του Τσιταγκόνγκ και συναφείς δραστηριότητες διεξάγονται στο χώρο. Ορισμένα τμήματα της περιοχής Δρόμος Μομίν αποτελούν μέρος του Τσεράγκι Παχάρ.

Πολιτιστικές δραστηριότητες

Οι ποιητές, συγγραφείς, περιοδικοί ακτιβιστές, καλλιτέχνες, μουσικοί, δημοσιογράφοι, δραματουργοί, μοντέλα και εργαζομένοι στον πολιτιστικό τομέα συγκεντρώνονται στον κύκλο Τσεράγκι Παχάρ κάθε μέρα. Το Ποχέλα Μποϊσάχ και το Ποχέλα Φαλγκούν εορτάζονται κάθε χρόνο σε αυτό το μέρος.
Το 2012, μια έκθεση τέχνης για το χώρο που φιλοξενείται στο χώρο, όπου οι νέοι καλλιτέχνες και επιμελητές πειραματίστηκαν με νέες μορφές τέχνης και μέσα ενημέρωσης στις εκθέσεις τους.

Μέσα μαζικής ενημέρωσης και επικοινωνίας

Πολλές εφημερίδες, συμπεριλαμβανομένων και των ημερήσιων εφημερίδων, των εφημερίδων της αντιπολίτευσης και των εφημερίδων για επιχειρήσεις που εδρεύουν στην Τσιταγκόνγκ δημοσιεύονται από το χώρο. Διάφορα μικρά περιοδικά επίσης δημοσιεύονται και διανέμονται από το Τσεράγκι Παχάρ. Εκτός από τα γραφεία εφημερίδων, πολιτιστικά καταστήματα και καταστήματα βιβλίων μπορούν επίσης να βρεθούν εδώ.
Ουλφ Γιαρλ

Ορίστηκε αντιβασιλιάς της Δανίας από τον Κνούτο τον Μέγα

Παντρεύτηκε (1015 - 1016) την Έστριντ Σβέινσνταττερ της Δανίας κόρη του Σβεν του διχαλογένη και αδελφή του Κνούτου του Μέγα με την οποία απέκτησε δυο γιους τον Σβεν Β΄ της Δανίας ο οποίος έγινε ο πρώτος βασιλιάς της Δανίας από την δυναστεία του  και τον Μπόρν ο οποίος έγινε κόμης στην Αγγλία. Ο χρονικογράφος Αδάμ της Βρέμης χρεώνει στον Ουλφ άλλον έναν γιο τον Ασμπζόρη ο οποίος πιθανότατα δεν ήταν με την Εστρίντ, πιθανότατα είχε και μια κόρη αφού ο Σνόρρι Στούρλουσον αναφέρει στο βιβλίο του για τον Άσμουντ γιο της αδελφής του βασιλιά Σβεν.  Το 1024 διορίστηκε αντιβασιλιάς της Δανίας την περίοδο που ο Κνούτος απουσίαζε και κηδεμόνας του μικρού γιου του Κνούτου Αρθακανούτου. Οι βασιλείς Άνουντ Γιάκομπ της Σουηδίας και Όλαφ Β΄ της Νορβηγίας εκμεταλλεύτηκαν την απουσία του Κνούτου για να επιτεθούν στην Δανία, ο Ουλφ βρέθηκε σε αδιέξοδο και μετά από μεγάλη πίεση δέχτηκε να στέψει βασιλιά τον μικρό Αρθακανούτο αφού ο πατέρας του αργούσε να επιστρέψει και δεν μπορούσαν να πολεμήσουν τους εισβολείς.

Αμφιλεγόμενες απόψεις για την συμμετοχή του Ουλφ στον πόλεμο του Κνούτου εναντίον των Σουηδών και των Νορβηγών

Όταν ο Κνούτος έμαθε ότι οι βασιλείς της Σουηδίας και της Νορβηγίας επιτέθηκαν στην Δανία γύρισε εσπευσμένα πίσω για να τους πολεμήσει στην Χέλγκεα αλλά οι απόψεις των ιστορικών σχετικά με τον ρόλο του Ουλφ Γιαρλ διίστανται άλλοι αναφέρουν ότι πολέμησε στο πλευρό του Κνούτου και άλλοι εναντίον του. Τα Αγγλοσαξωνικά χρονικά τα οποία περιγράφουν την μάχη του 1025 αναφέρουν τα ονόματα των αρχηγών του στρατού των Σουηδών και των Νορβηγών Ουλφ και Έγκλαφ τα οποία πολλοί ταυτίζουν με τον Ουλφ και τον αδελφό του. Ο Σάξων ο Γραμματικός αναφέρει ότι ο Ουλφ πολέμησε τον Κνούτο στην μάχη του Χέλγκεα αλλά τα Χρονικά του Αγίου Όλαφ αναφέρουν την μεγάλη νίκη του Κνούτου στην ναυμαχία χάρη στον Ουλφ, το πιο πιθανό είναι ο Ουλφ να πολέμησε αρχικά εναντίον του Κνούτου αλλά στην συνέχεια άλλαξε θέση και πολέμησε στο πλευρό του προσφέροντας του σημαντικές υπηρεσίες.  Ο αδελφός του Έιλαφ σε οποιαδήποτε περίπτωση συγχωρήθηκε επειδή συνέχισε να είναι κόμης της Αγγλίας με την αναγνώριση του Κνούτου,  δεν συνέβη όμως το ίδιο και με τον Ουλφ ο οποίος τα Χριστούγεννα του 1026 ο Ουλφ δολοφονήθηκε στον Καθεδρικό ναό του Τρίνιμπι ο οποίος ήταν ο προγενέστερος του καθεδρικού ναού του Ρόσκιλντ από έναν αυλικό του Κνούτου με την σύμφωνη γνώμη του βασιλιά του.
Κρασί του Πόρτο

Λευκό Λιμάνι

Το λευκό κρασί του Πόρτο  είναι κατασκευασμένο αποκλειστικά από σταφύλια που κατά τη διαδικασία της ζύμωσης δεν υπάρχει καμία επαφή του φλοιού με το κρασί, και η γήρανση γίνεται σε μεγάλες δεξαμενές από ξύλο δρυός (20 χιλιάδες και περισσότερα λίτρα). Συνήθως τα λεύκα  κρασιά του Πόρτο είναι νέα και φρουτώδη  και είναι το μόνο κρασί του Πόρτο που κατηγοριοποιείται ως προς την γλυκύτητα του.  Είναι τόσα ,λευκά, ξηρά, μισό-ξηρά και γλυκά. Ακόμα και έτσι,  είναι απίστευτο το πως η Πόρτο παράγει  το κρασί και σχεδόν ποτέ δεν είναι εντελώς στεγνό, διατηρώντας κάποια γλυκύτητα εκκίνησης, και ως εκ τούτου είναι κοινό να βρείτε white "ξηρό" με κάποια γλυκύτητα.

Ειδικές Κατηγορίες

Το κρασί του Πόρτο ωριμάζει για έως και τρία χρόνια θεωρείται πρότυπο. Όλα τα άλλα κρασιά που παλαιώνουν περισσότερα χρόνια σε ξύλο ανήκουν σε ειδικές κατηγορίες, είτε επειδή τα σταφύλια  είναι καλύτερης ποιότητας, ή επειδή έχουν παραχθεί σε μια εξαιρετικά καλή χρονιά όσον αφορά την ατμοσφαιρική. Έτσι, ανάμεσα στις ειδικές κατηγορίες, είναι κοινό να βρείτε το Αποθεματικό, LBV, ηλικίας Tawnies και Vintage.
Άνθιμος Καψής

Σε συλλογικό επίπεδο

Ο Άνθιμος Καψής μεγάλωσε στον Πειραιά και ξεκίνησε επίσημα το ποδόσφαιρο από τον Αστέρα Κερατσινίου. Το 1969 πήρε μεταγραφή στον Παναθηναϊκό, με τη φανέλα του οποίου αγωνίστηκε όλο το υπόλοιπο της ποδοσφαιρικής του καριέρας μέχρι και το 1984, συμμετέχοντας σε 319 αγώνες της Α΄ Εθνικής σημειώνοντας πέντε τέρματα στο πρωτάθλημα και ένα στο Κύπελλο.
Στον Παναθηναϊκό αγωνίστηκε για πρώτη φορά την περίοδο 1970-71 και έκανε το ντεμπούτο του στον αγώνα με την Έβερτον στο Λονδίνο για το κύπελλο Πρωταθλητριών, όταν το "τριφύλλι" έφτασε μέχρι τον τελικό της διοργάνωσης όπου αντιμετώπισε τον Άγιαξ στο Γουέμπλεϊ. Ο Άνθιμος Καψής συμμετείχε συνολικά σε 18 ευρωπαϊκούς αγώνες του Παναθηναϊκού.
Μαζί με τους Βαγγέλη Πανάκη, Φραγκίσκο Σούρπη, και Γιάννη Γκούμα είναι οι τέσσερις ποδοσφαιριστές που αγωνίστηκαν σε όλη τους την καριέρα μόνο στον Παναθηναϊκό.

Στις εθνικές ομάδες

Το ντεμπούτο του με την Ελλάδα πραγματοποιήθηκε την 1η Δεκεμβρίου 1971 στον εντός έδρας αγώνα εναντίον της Αγγλίας για τα προκριματικά του Κυπέλλου Εθνών 1972. Ήταν ο αρχηγός της ελληνικής ομάδας που συμμετείχε στο Ευρωπαϊκό Πρωτάθλημα του 1980 στην Ιταλία. Με τη γαλανόλευκη φανέλα είχε συνολικά 35 συμμετοχές.
Το 1972 μετείχε με την εθνική ενόπλων στους προκριματικούς αγώνες για το Παγκόσμιο Κύπελλο Ποδοσφαίρου Ενόπλων 1972 αλλά δεν μετείχε στην τελική φάση.
Το 1970 αγωνίστηκε με την Εθνική ερασιτεχνική ομάδα ποδοσφαίρου Ελλάδας στο Κύπελλο Ερασιτεχνών ΟΥΕΦΑ σε δυο αγώνες της προκριματικής φάσης με την Μάλτα και την Ιταλία.

Τίτλοι

5 Πρωταθλήματα: 1969, 1970, 1972, 1977, 1984.
4 Κύπελλα: 1969, 1977, 1982, 1984.
1 Βαλκανικό Κύπελλο συλλόγων: 1977.
EN 1997

Μέρος 2: Γεωτεχνικός σχεδιασμός - Εδαφικές έρευνες και δοκιμές

Ο EN 1997-2 δίδει οδηγίες για το σχεδιασμό και την μετέπειτα ανάλυση εργαστηριακών δοκιμών και δοκιμών στην ύπαιθρο οι οποίες χρησιμοποιούνται υποστηρικτικά κατά τον γεωτεχνικό σχεδιασμό δομημάτων και άλλων έργων πολιτικού μηχανικού.
Σίμων Σίνας

Βιογραφικά στοιχεία

Η καταγωγή του ήταν από τη Μοσχόπολη Κορυτσάς της Οθωμανικής Αυτοκρατορίας (Βόρεια Ήπειρος). Ήταν γιος του εθνικού ευεργέτη και επιχειρηματία Γεωργίου Σίνα. 
Φοίτησε στο κλασικό γυμνάσιο της Βιέννης και σπούδασε φιλοσοφία, ιστορία και πολιτική οικονομία στην ίδια πόλη. Εργάστηκε κατόπιν στις οικογενειακές επιχειρήσεις και υπήρξε γενικός κληρονόμος της κολοσσιαίας πατρικής περιουσίας. Δεν επεξέτεινε όμως τις οικονομικές δραστηριότητες του πατέρα του, αλλά εισήγαγε νέες μεθόδους καλλιέργειας στις απέραντες γαιοκτησίες του.
Υπηρέτησε το ελληνικό δημόσιο ως πρόξενος στη Βιέννη και αργότερα διετέλεσε υπουργός στις εκάστοτε κυβερνήσεις διαφόρων χωρών: στην Αυστρία, στη Βαυαρία και στη Γερμανία. Βοήθησε οικονομικά, μεταξύ άλλων, στην αποπεράτωση της Ουγγρικής Ακαδημίας στη Βουδαπέστη, της Μητρόπολης Αθηνών και της Ακαδημίας Αθηνών, που σχεδιάστηκε από τον αρχιτέκτονα Θεόφιλο Χάνσεν. Στην Αυστροουγγαρία προσέφερε τεράστια χρηματικά ποσά για φιλανθρωπικούς και πνευματικούς σκοπούς: Εμπορική Σχολή Βιέννης, Εταιρεία Φίλων Μουσικής Βιέννης, νοσοκομεία και βρεφοκομεία της Βουδαπέστης.
Στην Ελλάδα ο Σ. Σίνας συνέχισε τις δωρεές του πατέρα του προς φιλανθρωπικά και εκπαιδευτικά ιδρύματα, χορηγώντας σημαντικά ποσά για την αποπεράτωση του Αμαλιείου Ορφανοτροφείου και τη συντήρηση του Αστεροσκοπείου, για την καλύτερη λειτουργία του οποίου τοποθέτησε (1858-1884) τον διακεκριμένο Γερμανό Γιόχαν Φρήντριχ Γιούλιους Σμιτ. Έγινε επίσης κάτοχος οικοπέδων στο κέντρο της Αθήνας και του γνωστού στο Ίλιον «Επτάλοφου» ή «Πύργου της Βασιλίσσης» (1870). Ο ίδιος όμως δεν μπόρεσε να έρθει ποτέ στην Ελλάδα.
Ο Σ. Σίνας χρημάτισε διάδοχος του Γεωργίου Σίνα στο ελληνικό προξενείο της Βιέννης (1856-1858) και στη συνέχεια, αφού πολιτογραφήθηκε Έλληνας (1858), διορίστηκε αμέσως πρέσβης της Ελλάδας στις αυλές της Βιέννης, του Μονάχου και του Βερολίνου. Φιλοοθωνικός, διατήρησε τη θέση του σιωπηρά και μετά τη μεταπολίτευση του 1862, αλλά ύστερα από δύο χρόνια παραιτήθηκε.
Τιμήθηκε επανειλημμένα από την Ελλάδα και την Αυστρία. Το 1864 ο αυτοκράτορας της Αυστρίας Φραγκίσκος Ιωσήφ του απένειμε τον τίτλο του αυλικού μυστικοσυμβούλου. Το κοινωνικό και πολιτιστικό έργο του συνέχισε μετά το θάνατό του η σύζυγός του Ιφιγένεια Γκίκα (1815-1884), η τελευταία από τους ευεργέτες της οικογένειας. Η κόρη του Ελένη παντρεύτηκε τον Γρηγόριο Υψηλάντη, εγγονό του Ηγεμόνα της Μολδοβλαχίας Κωνσταντίνου Υψηλάντη.
Ένας κρατήρας στη Σελήνη φέρει το επώνυμό του προς τιμή του.
Γεώργιος του Μεκλεμβούργου-Στρέλιτς

Βιογραφία

Ήταν ο πρωτότοκος γιος του Καρόλου Β΄ δούκα του Μεκλεμβούργου-Στρέλιτς και της Φρειδερίκης, κόρης του Γεωργίου-Γουλιέλμου πρίγκιπα της Έσσης-Ντάρμστατ.
Το 1860 απεβίωσε στο Νόιστρελιτς σε ηλικία 81 ετών.
Χρήστος Τσούντας

Βιογραφικά στοιχεία

Γεννήθηκε το 1857 στη Στενήμαχο της Ανατολικής Ρωμυλίας, νυν Ασένοβγκραντ, και σπούδασε στη Φιλιππούπολη και φιλοσοφία στην Αθήνα. Στη Γερμανία σπούδασε φιλολογία και αρχαιολογία. Επανερχόμενος στην Ελλάδα διορίστηκε καθηγητής στα Ζαρίφεια Εκπαιδευτήρια της Φιλιππούπολης. Το 1882 διορίστηκε έφορος αρχαιοτήτων στην Αθήνα και το 1904 έγινε καθηγητής αρχαιολογίας στο πανεπιστήμιο Αθηνών. Το 1926 εκλέχθηκε μέλος της Ακαδημίας Αθηνών. Ανάμεσα στους μαθητές του συγκαταλέγονται οι Χρήστος και Σέμνη Καρούζου, ο Γεώργιος Μυλωνάς, ο Γιάννης Παπαδημητρίου, ο Σπύρος Μαρινάτος κ.ά. Θεωρείται πως το ανασκαφικό του έργο χαρακτηριζόταν από ευστοχία των επιλογών και επιστημονική ακρίβεια. Δίδαξε στο Πανεπιστήμιο Αθηνών έως το 1924 και τη διετία 1926-1927 συνέχισε στο Αριστοτέλειο Πανεπιστήμιο Θεσσαλονίκης.
Διεξήγαγε σειρά επιθεωρήσεων στον ηπειρωτικό ελλαδικό χώρο, αναγνωρίζοντας τις περισσότερες μυκηναϊκές θέσεις και αρχαιολογικούς τόπους της πρώιμης ελλαδικής εποχής του Χαλκού στις Κυκλάδες. Διεξήγαγε πολλές ανασκαφές με σημαντικότερες το Σέσκλο και τον Άγιο Ανδρέα. Το ανασκαφικό του έργο στο Σέσκλο συνέχισε ο Δημήτρης Θεοχάρης. Θεωρείται από πολλούς ο κωδικοποιητής της Κυκλαδικής περιόδου και της έννοιας Κυκλαδικός πολιτισμός. Σύμφωνα με μαρτυρίες των συγχρόνων του ο Τσούντας, ελλείψει πόρων, ήταν ταυτόχρονα ο διευθυντής, φωτογράφος, σχεδιαστής και επόπτης κατά τη διάρκεια του ανασκαφικου του έργου. Διετέλεσε σύμβουλος και γραμματέας της Εν Αθήναις Αρχαιολογικής Εταιρείας.
Απεβίωσε στις 9 Ιουνίου 1934, στην Αθήνα.
Pac-Man World

Πλοκή

Ο Pac-Man φτάνει σπίτι για τα 20ά του γενέθλια, για να ανακαλύψει ότι οι φίλοι και η οικογένεια του (Ms. Pac-Man, Baby Pac, Jr. Pac, Professor Pac, ο σκύλος Chomp Chomp και Pooka) απήχθησαν από τον κακό Toc-Man, ένα γιγάντιο ρομπότ Pac-Man που δημιουργήθηκε από τον Orson, ο οποίος επανειλημμένα κλέβει την ταυτότητα του Pac-Man. Ο Pac-Man ξεκινάει για το Ghost Island και αρχίζει την προσπάθεια του για να τους απελευθερώσει.

Τρόπος παιχνιδιού

Το παιχνίδι είναι βασισμένο σε 3D πλατφόρμα και ακολουθεί την ιστορία του χαρακτήρα. Σε κάθε επίπεδο αντιμετωπίζεις έναν λαβύρινθο στον οποίο παίζεις σύμφωνα με τους κανόνες του κλασικού παιχνιδιού. Εκεί, βρίσκονται σπαρμένα Pac-Dots, φρούτα και φαντάσματα. Η μουσική είναι τροποποιημένη από την αρχική, ενώ το κλασικό Pac-Man είναι διαθέσιμο από το μενού.
Η διάταξη των επιπέδων είναι συγκεκριμένη. Κάθε κόσμος αποτελείται από τρία ή τέσσερα επίπεδα. Στο πρώτο επίπεδο κάθε κόσμου, εμφανίζεται μία νέα τεχνική ή ένας καινούριος εχθρός. Το δεύτερο και τρίτο επίπεδο απαιτούν τη χρήση αυτής της τεχνικής ώστε να ολοκληρωθούν. Το τέταρτο επίπεδο περιλαμβάνει τον αρχηγό του κόσμου και χρειάζεται μία ειδική μάχη ή η λύση κάποιου παζλ για να ολοκληρωθεί.
Στο δεύτερο επίπεδο κάθε κόσμου βρίσκεται και ένα κλειδί, το οποίο χρησιμεύει στην απελευθέρωση κάποιου εκ των φίλων του Pac-Man, που κρατείται αιχμάλωτος στο τρίτο επίπεδο. Κάθε χαρακτήρας που απελευθερώνεται, εμφανίζεται αργότερα για να βοηθήσει τον Pac-Man στην τελική μάχη εναντίον του Toc-Man. Όμως υπάρχουν και ορισμένες εξαιρέσεις σε αυτό, όπως τα επίπεδα Ruins, Factory και Space.

Άλλες εκδόσεις

Το 2004 κυκλοφόρησε μία έκδοση του παιχνιδιού για το Game Boy Advance. Λόγω περιορισμών, αρκετά χαρακτηριστικά έμειναν εκτός παιχνιδιού, όπως η λειτουργία Maze και το κλασικό Pac-Man, ενώ αφαιρέθηκαν και πολλά επίπεδα.
Το sequel του παιχνιδιού, το Pac-Man World 2, κυκλοφόρησε στις 24 Φεβρουαρίου του 2002. Είναι διαθέσιμο για PC, PlayStation 2, GameCube, Xbox και Game Boy Advance.
Το Pac-Man World 3 κυκλοφόρησε το 2005. Αυτό το παιχνίδι εισήγαγε νέες κινήσεις και δυνάμεις του Pac-Man, ο οποίος πλέον είχε και φωνητική ικανότητα.
Ναυμαχία της Ερεσού

Ιστορικό κατάστασης

Με το ξέσπασμα της ελληνικής επανάστασης η αναγκαιότητα δημιουργίας ενός αξιόμαχου στόλου για την από θάλασσα αρωγή και προστασία του αγώνα υπήρξε άμεση αντιληπτή. Έτσι μέσα στον επόμενο μήνα και μετά από πολλές διαβουλεύσεις των προυχόντων και καραβοκυραίων των τριών κυριοτέρων "ναυτικών" νήσων Σπετσών, Ύδρας και Ψαρών αποφασίσθηκε. στις 17 Απριλίου, ημέρα Κυριακή, με πανηγυρισμούς η σύμπραξη και διάθεση των εμπορικών τους στόλων στον ιερό αγώνα, καλώντας με προκήρυξη ομοίως και τ΄ άλλα νησιά. Το παράδειγμα αυτών ακολούθησαν αμέσως τα νησιά του Σαρωνικού, οι Κυκλάδες και άλλα όπως η Κάσος. Έτσι δημιουργούνται τρεις μοίρες πλοίων καθεμιά με ναύαρχο που διορίστηκε από την κοινότητα ναυτικής νήσου.

Η έξοδος του συγκροτημένου ελληνικού στόλου στο Αιγαίο συνέπεσε με τα τραγικά γεγονότα που συνέβησαν στην Κωνσταντινούπολη και τον απαγχονισμό του πατριάρχη, γεγονότα που εξαγρίωσαν όχι μόνο τα πληρώματα αλλά και τους κατοίκους νήσων και παραλίων της Μικράς Ασίας πολλοί εκ των οποίων προσέτρεξαν να ενισχύσουν τα τσούρμα των ελληνικών πλοίων.
Αρχικά κρίθηκε αναγκαίος ο αποκλεισμός τόσο των Δαρδανελίων όσο και κάποιων σημαντικών όρμων της μικρασιατικής ακτής καθώς και η υποστήριξη των ελληνικών σωμάτων στα παραλιακά κάστρα της Πελοποννήσου. Περί τα μέσα Μαΐου μια μοίρα του ελληνικού στόλου έπλευσε προς τον Κορινθιακό Κόλπο προκειμένου ν΄ αποκλείσει τα κάστρα Ναυπάκτου, Ρίου και Αντιρίου και να εμποδίσει κάθοδο των Τούρκων στην Πελοπόννησο, ενώ μια δεύτερη μεγαλύτερη μοίρα έπλευσε στο Β. Αιγαίο για τον αποκλεισμό των Δαρδανελίων. Παρά ταύτα δύο πλοία γραμμής, τρεις φρεγάτες και τρεις κορβέτες με υποναύαρχο διοικητή (ριαλάμπεη) του οθωμανικού στόλου πρόλαβε στις 22 Μαϊου να εξέλθει των στενών στο Αιγαίο.
Αγγλικό πρωτάθλημα ποδοσφαίρου ανδρών 2002-03

Το πρωτάθλημα της περιόδου 2002-03 ήταν το 11ο από την καθιέρωση της Πρέμιερ Λιγκ. Πρωταθλήτρια αναδείχθηκε η Μάντσεστερ Γιουνάιτεντ για 15η φορά στην ιστορία της ακολουθούμενη στη βαθμολογία από την Άρσεναλ. Θέση στο Champions League εξασφάλισαν επίσης η Νιούκαστλ και η Τσέλσι.
Δήμος Μεγαρέων

Διοικητικές μεταβολές

Ο Δήμος Μεγαρέων συστάθηκε το 1835 με την εφαρμογή της πρώτης διοικητικής διαίρεσης του ελληνικού κράτους. Παρέμεινε σχεδόν αμετάβλητος μέχρι το 1912 οπότε από το μεγαλύτερο τμήμα του αποτέλεσε την νεοσύστατη κοινότητα Μεγάρων. Η κοινότητα Μεγάρων αναγνωρίστηκε σε δήμο το 1924. Το 1929 αποσπάστηκε από τον δήμο η Νέα Πέραμος που αποτέλεσε ξεχωριστή κοινότητα.
Τα επόμενα χρόνια τα όρια του δήμου παρέμειναν αμετάβλητα και διατηρήθηκαν αμετάβλητα και μετά την εφαρμογή του σχεδίου Καποδίστριας το 1997. Την περίοδο που ίσχυε το σχέδιο Καποδίστριας ο δήμος Μεγάρων περιλάμβανε τους οικισμούς Μέγαρα , Αγία Τριάδα , Αιγειρούσες , Βλυχάδα , Ήρεμο Κύμα, Κινέτα ,  Κουμίντρι ,   Λάκκα Καλογήρου, Πάχη , Σπάρτα και Στίκας. Η έκτασή του ήταν 325 Km² και ο πληθυσμός του 28.195 κάτοικοι. Με την εφαρμογή του σχεδίου Καλλικράτης το 2011, ο δήμος συνενώθηκε με τον δήμο Νέας Περάμου και σχημάτισε τον νέο δήμο Μεγαρέων.
Πανελλήνιο πρωτάθλημα στίβου γυναικών 1967

Το ΛΒ΄ Πανελλήνιο πρωτάθλημα στίβου γυναικών 1967 διεξήχθη από τις 6 ως τις 8 Ιουνίου 1967 στο Στάδιο Καραϊσκάκη, στον Πειραιά, εκτός από το πένταθλο γυναικών που είχε γίνει στις 27-28 Μαΐου στο Στάδιο Νέας Σμύρνης. Πρωταθλητής σύλλογος αναδείχθηκε ο Πανιώνιος για 15η συνεχόμενη φορά.
Σεισμικό-ηλεκτρικό φαινόμενο

Το σεισμικό-ηλεκτρικό φαινόμενο συνδέει τα τα σεισμικά ελαστικά κύματα με τοπικές μεταβολές του ηλεκτρικού πεδίου στο Γήινο φλοιό, εκεί ακριβώς που τα κύματα διέρχονται. Τα σεισμικά ελαστικά κύματα παραμορφώνουν καθώς διέρχονται τα πετρώματα προσωρινά (είτε το σχήμα είτε τον όγκο τους) και προκαλούν κυμαινόμενες μηχανικές διαφορές δυναμικού, δηλαδή κυμαινόμενες μηχανικές τάσεις. Αυτές με τη σειρά τους προκαλούν, μέσω ωσμωτικών διαδικασιών, κυμαινόμενες διαφορές του ηλεκτρικού δυναμικού και το φαινόμενο εξηγεί και την αντίστροφη διαδικασία, την παραγωγή δηλαδή ελαστικών κυμάτων ως αποτέλεσμα της εφαρμογής κατάλληλων κυμαινόμενων ηλεκτρικών δυναμικών στα πετρώματα.
Το σεισμικό-ηλεκτρικό φαινόμενο αποδόθηκε το 1936 από τον R. R. Thompson ως η αλλαγή της ηλεκτρικής αντίστασης στο Γήινο φλοιό κατά τη διέλευση των σεισμικών ελαστικών κυμάτων από τα πετρώματα. Παρατηρήθηκε ως αποτέλεσμα της διαφοροποίησης του συνεχούς ηλεκτρικού ρεύματος που έρρεε όταν εφαρμοζόταν σταθερή ηλεκτρική τάση σε απομακρυσμένα μεταξύ τους ηλεκτρόδια βυθισμένα στο έδαφος. Το φαινόμενο παρατηρήθηκε ποσοτικά και ποιοτικά και έγινε μελέτη αφαίρεσης του θορύβου των καταγραφών και συσχετίσεις του φαινομένου με άλλα ηλεκτρομαγνητικής φύσεως.  Καταχωρίζεται ως "σεισμικό ηλεκτρικό φαινόμενο πρώτου είδους". To 1939 o A. G. Ivanov με διαφορετική προσέγγιση περιέγραψε το φαινόμενο που καταχωρίζεται σήμερα ως "σεισμικό ηλεκτρικό φαινόμενο δευτέρου είδους". Σύμφωνα με αυτό κατά τη διέλευση σεισμικών ελαστικών κυμάτων από τα πετρώματα αναδύεται κυμαινόμενο ηλεκτρικό δυναμικό. 
Πέραν των αρχικών θεωρήσεων και ονοματισμών, σήμερα μιλάμε για την σεισμική-ηλεκτρική και την ηλεκτρική-σεισμική ζεύξη όπου είτε τα σεισμικά ελαστικά κύματα προκαλούν κυμαινόμενα ηλεκτρικά δυναμικά κατά τη διέλευσή τους από τα πετρώματα είτε αν εφαρμόσουμε κυμαινόμενα δυναμικά στα πετρώματα, οι μηχανισμοί της ώσμωσης στα πορώδη πετρώματα προκαλούν πολωμένα συσσώρευση των υγρών και διαστολή των πετρωμάτων και αντίθετα απεμπλουτισμό και συστολή αντίστοιχα, οπότε η ταλάντωση των ηλεκτρικών δυναμικών μέσω της κίνησης των υγρών προκαλεί ταλάντωση στα πετρώματα που που παίρνει τη μορφή σεισμικού ελαστικού κύματος.   
Το σεισμικό-ηλεκτρικό φαινόμενο χρησιμοποιείται για την τομογράφηση του υπεδάφους.
Μαρία Δαμανάκη

Προσωπική ζωή

Γεννήθηκε στον Άγιο Νικόλαο στις 31 Μαΐου 1952. Σπούδασε Χημικός Μηχανικός στο Εθνικό Μετσόβιο Πολυτεχνείο, από όπου αποφοίτησε το 1975. Είναι διαζευγμένη, με τρία παιδιά. Από το γάμο της με τον ηθοποιό Γιώργο Κιμούλη απέκτησε μία κόρη.

Πολιτική δράση

Ανέπτυξε δραστηριότητα εντός της Αριστεράς, στις αρχές της δεκαετίας του 1970. Μέλος της ΚΝΕ, έλαβε μέρος στον αντιδικτατορικό αγώνα και ήταν η φωνή πίσω από το ραδιοφωνικό σταθμό του Πολυτεχνείου που επαναλάμβανε το "Εδώ Πολυτεχνείο". Συνελήφθη και υποβλήθηκε σε βασανιστήρια από τη χούντα.
Μετά την πτώση της χούντας εξελέγη βουλευτής, αρχικά του ΚΚΕ (1977, 1981, 1985) και εν συνεχεία με τον Συνασπισμό (Ιούνιος και Νοέμβριος 1989, 90, 93, 96, 2000). Το 1991 έγινε πρόεδρος του ΣΥΝ και ήταν η πρώτη γυναίκα αρχηγός κόμματος στην Ελλάδα.
Στις βουλευτικές εκλογές που διεξήχθησαν στις 10 Οκτωβρίου 1993 ο ΣΥΝ απέτυχε να περάσει το όριο του 3% και δεν κατάφερε να μπει στη Βουλή, με αποτέλεσμα την παραίτηση της Δαμανάκη από την ηγεσία. Νέος πρόεδρος εξελέγη ο Νίκος Κωνσταντόπουλος.
Το 1994 η Μαρία Δαμανάκη ήταν υποψήφια για τις δημοτικές εκλογές με τον Συνασπισμό και το 1998 με το ΠΑΣΟΚ και τον ΣΥΝ. Ηττήθηκε από τον Δημήτρη Αβραμόπουλο, ο οποίος είχε υποστηριχθεί από την Νέα Δημοκρατία. Η ίδια διαφωνούσε με τις θέσεις του κόμματός της, ειδικά στο θέμα της συνεργασίας με το ΠΑΣΟΚ. Στις 10 Οκτωβρίου 2003 παραιτήθηκε από τον ΣΥΝ και από την βουλευτική της έδρα. Μετά την εκλογή του Γιώργου Παπανδρέου στην ηγεσία του ΠΑΣΟΚ, η Μαρία Δαμανάκη αποφάσισε να ενταχθεί στο κόμμα αυτό και εξελέγη βουλευτής το 2004, 2007 και το 2009.Παραιτήθηκε από βουλευτής στις 9 Φεβρουαρίου 2010.

Επίτροπος στην Κομισιόν

Στις 27 Νοεμβρίου 2009 διορίστηκε εκπρόσωπος της Ελλάδας στην Ευρωπαϊκή Επιτροπή και της ανατέθηκε ο τομέας των Ναυτιλιακών Υποθέσεων και της Αλιείας.